CELEX: 32021D0258
Language: sk
Date: 2021-02-18 00:00:00
Title: Rozhodnutie Rady (SZBP) 2021/258 z 18. februára 2021, ktorým sa mení rozhodnutie 2011/101/SZBP o reštriktívnych opatreniach s ohľadom na situáciu v Zimbabwe

19.2.2021   
               
               
                  SK
               
               
                  Úradný vestník Európskej únie
               
               
                  L 58/51
               
            
         ROZHODNUTIE RADY (SZBP) 2021/258
         z 18. februára 2021,
         ktorým sa mení rozhodnutie 2011/101/SZBP o reštriktívnych opatreniach s ohľadom na situáciu v Zimbabwe
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 15. februára 2011 prijala rozhodnutie 2011/101/SZBP (1) o reštriktívnych opatreniach s ohľadom na situáciu v Zimbabwe.
                  
               
                     (2)
                  
                  
                     Rada preskúmala rozhodnutie 2011/101/SZBP s ohľadom na politickú situáciu v Zimbabwe.
                  
               
                     (3)
                  
                  
                     Reštriktívne opatrenia by sa mali predĺžiť do 20. februára 2022. Rada by ich mala sústavne preskúmavať so zreteľom na politický a bezpečnostný vývoj v Zimbabwe.
                  
               
                     (4)
                  
                  
                     Záznam o jednej zosnulej osobe by sa mal vypustiť zo zoznamu označených osôb a subjektov uvedeného v prílohe I k rozhodnutiu 2011/101/SZBP. Reštriktívne opatrenia by sa mali obnoviť v prípade troch osôb a jedného subjektu uvedených v danej prílohe a v prípade dvoch osôb uvedených v danej prílohe by sa mali aktualizovať identifikačné údaje a dôvody na označenie. V prípade troch osôb uvedených v prílohe II k uvedenému rozhodnutiu by sa malo obnoviť pozastavenie reštriktívnych opatrení a z prílohy II k uvedenému rozhodnutiu by sa mala vypustiť jedna zosnulá osoba.
                  
               
                     (5)
                  
                  
                     Rozhodnutie 2011/101/SZBP by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie 2011/101/SZBP sa mení takto:
            
                        1.
                     
                     
                        Článok 10 sa nahrádza takto:
                        
                           „Článok 10
                           
                              1.   Toto rozhodnutie nadobúda účinnosť dňom jeho prijatia.
                           
                           
                              2.   Toto rozhodnutie sa uplatňuje do 20. februára 2022.
                           
                           
                              3.   Opatrenia uvedené v článku 4 ods. 1 a v článku 5 ods. 1 a 2 sa v rozsahu, v akom sa uplatňujú na osoby uvedené v zozname v prílohe II, pozastavujú do 20. februára 2022.
                           
                           
                              4.   Toto rozhodnutie je predmetom sústavnej revízie a ak Rada nepovažuje jeho ciele za splnené, podľa potreby sa obnovuje alebo mení.“.
                           
                        
                     
                  
                        2.
                     
                     
                        Príloha I sa nahrádza prílohou I k tomuto rozhodnutiu.
                     
                  
                        3.
                     
                     
                        Príloha II sa mení tak, ako sa uvádza v prílohe II k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 18. februára 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Rozhodnutie Rady 2011/101/SZBP z 15. februára 2011 o reštriktívnych opatreniach s ohľadom na situáciu v Zimbabwe (Ú. v. EÚ L 42, 16.2.2011, s. 6).
      
      
         
            PRÍLOHA I
            OSOBY A SUBJEKTY, NA KTORÉ SA VZŤAHUJÚ ČLÁNKY 4 A 5
            I.   Osoby
            
                         
                     
                     
                        Meno (a prípadné prezývky)
                     
                     
                        Identifikačné údaje
                     
                     
                        Dôvody označenia
                     
                  
                        2.
                     
                     
                        MUGABE, Grace
                     
                     
                        Dátum narodenia: 23. 7. 1965
                        číslo pasu: AD001159
                        OP: 63-646650Q 70
                     
                     
                        Bývalá tajomníčka Ligy žien strany ZANU-PF (Zimbabwe African National Union – Patriotic Front), zapojená do činností, ktoré vážne podkopávajú demokraciu, dodržiavanie ľudských práv a právny štát. V roku 2002 prevzala spoločnosť Iron Mask Estate, údajne nezákonne získavala veľký zisk z ťažby diamantov.
                     
                  
                        5.
                     
                     
                        CHIWENGA, Constantine
                     
                     
                        Viceprezident
                        Bývalý veliteľ zimbabwianskych obranných síl, generál vo výslužbe, dátum narodenia 25. 8. 1956
                        číslo pasu: AD000263
                        OP: 63-327568M80
                     
                     
                        Viceprezident a bývalý veliteľ zimbabwianskych obranných síl. Člen spoločného operačného vedenia so spoluúčasťou na vytváraní alebo riadení represívnej štátnej politiky. Používal armádu na preberanie fariem. Počas volieb 2008 bol hlavným strojcom násilností spojených s priebehom prezidentských volieb.
                     
                  
                        7.
                     
                     
                        SIBANDA, Phillip Valerio (alias Valentine)
                     
                     
                        Veliteľ zimbabwianskych obranných síl
                        Bývalý veliteľ zimbabwianskej národnej armády, generál, dátum narodenia: 25. 8. 1956 alebo 24. 12. 1954
                        OP: 63-357671H26
                     
                     
                        Veliteľ zimbabwianskych obranných síl a bývalý veliteľ zimbabwianskej národnej armády. Vysoký vojenský predstaviteľ s väzbami na vládu, ktorý sa podieľal na vytváraní alebo riadení represívnej štátnej politiky.
                     
                  II.   Subjekty
            
                         
                     
                     
                        Názov
                     
                     
                        Identifikačné údaje
                     
                     
                        Dôvody označenia
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe.
                     
                     
                        Spoločnosť napojená na ministerstvo obrany a časť vlády, ktorú tvoria predstavitelia strany ZANU-PF.
                     
                  
      
      
         
            PRÍLOHA II
            V prílohe II k rozhodnutiu 2011/101/SZBP sa vypúšťa záznam o tejto osobe:
            
                        „4.
                     
                     
                        Shiri, Perence (alias Bigboy) Samson Chikerema“.